SPRÁVA ZO ZAHRANIČNEJ PRACOVNEJ CESTY

1.	Účastník ZPC:

Mikuláš Černota, Ing., PhD.
Fakulta medzinárodných vzťahov, Ekonomická univerzita v Bratislave, 
Dolnozemská cesta 1/b, 852 35 Bratislava 
Národný delegát  pre oblasť Klimatické zmeny  
2.	Zahraničná pracovná cesta:      Belgicko, Brusel
3.  Rámcový program pobytu:

3.12.2018, Hub Brussels, Chaussée de Charleroi 112, Brussels

SC5 Informal Pre-meeting organized by the Netherlands delegation

4.12.2018, Centre de Conferences Albert Borschette, 36 rue Froissat/ Froissartstraat 36

22nd meeting of the Programme Committee for the specific programe implementing Horizon 2020 – Configuration ´´ Climate action, environment, resource efficiency and raw materials´´

4. Stručný priebeh rokovaní, resp.  študijného pobytu:

3.12. SC5 Informal Pre-meeting organized by the Netherlands delegation

Na neformálnom stretnutí členských krajín boli prerokúvané aspekty prípravy Horizon Europe, kde ešte stále nie je finálne vymedzené usporiadanie tém a priorít a taktiež delegáti diskutovali o postavení environmentálneho výskumu v rámci tematickej štruktúry priority klimatickej zmeny. Taktiež sa predbežne prezentovali priority jednotlivých ČŠ v pripravovaných výzvach (plasty, horské oblasti, zvyšovanie hladiny mora, divožijúce opeľovače, suroviny, Parížska dohoda, umelá inteligencia). 

Na stretnutí Programového výboru pre SC5 bolo prejednané (4.12.2018): 

-	Implementácia SC5 v Horizonte 2020: Prezentácia výsledkov hodnotenia dvojkolových výziev  SC5, CE a SCC v r. 2018. Výsledky budú uverejnené v systéme CIRCA BC.
-	Prezentácia DG RTD akcií k plastom v rámci H2020 /prepojenosť plastov na cirkulárnu ekonomiku, inovatívne využitie, synergie výziev v rámci ostatným spoločenských výziev, prepojenosť na Európsku stratégiu pre plasty)      
-	Práce a diskusie na synergiách podporených projektov s projektmi štrukturálnych fondov a projektmi iných pracovných programov.

Nový pracovný program (WP) 2018 - 2020 

-	Návrh WP 2019-2020: Súčasný stav a prípravné práce k výzvam na rok 2020. EK predstavila nadchádzajúce výzvy, s ktorými sa mali možnosť delegáti oboznámiť vopred. V diskusii zaznela aj nová téma výzvy pre horské oblasti, ktorú podporilo viacero krajín. Táto je relevantná aj pre Slovenskú republiku, keďže viacero minulých projektov z rámcových programov u nás sa týkalo výskumu horských oblastí. 
-	Podpora projektov konzorcií ERA-NET – diskusia sa týkala hlavne konkrétneho výberu projektov ERA-NET pre financovanie. Tri projekty čakajú na finálne schválenie podpory, ďalšie dva s témou kult. dedičstva a klimatickej vedy pre oceány nezískali podporu. 

Návrh náplne HORIZON EUROPE

-	Predstaviteľ EK z DG RTD prezentoval časový harmonogramom príprav, predbežný návrh HEU, ktorého štruktúra bola už aj schválená na Rade EÚ pre konkurencieschopnosť.   Oblasť životného prostredia bude spadať do druhého piliera, a to konkrétne do klustra pre Klímu a energiu. Trojpilierovú štruktúru budú tvoriť  Excelentná veda; Globálne výzvy a európska priemyselná konkurencieschopnosť; Inovatívna Európa. Zmeny oproti H2020 sú napríklad  otvorený prístup portfóliový prístup, nový model riadenia, European Open Science Cloud a ďalšie online platformy.

Ďalšie body programu 

-	DE delegácia prezentovala výsledky konferencie v Berlíne s názvom Second Arctic Science Ministerial 

Ďalšie zasadnutie PC sa uskutoční 13.02.2019. 

5.  Odporúčané závery:
	Komunikovať so slovenskými subjektmi o ich potenciálnej účasti a prioritách v oblasti všetkých výziev Prac. programu na roky 2019 – 2020 a v nadväznosti tiež navrhovať potenciálne témy priorít pre nadchádzajúci Horizon Europe. 

6.   Prehľad prinesenej dokumentácie a miesto jej uloženia
- 
7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby
Súhlasím so zverejnením správy na internete
Správu vypracoval: Mikuláš Černota		                  ......................................
Dátum: 14.12.2018
								
Správu schválil:  prof. RNDr. Ján TURŇA, CSc., generálny riaditeľ  ......................................